लक्ष्नौ, 8 जुन, 2022: उत्तर प्रदेशआव मोनसे सोमोनांथाव जाथाइ ।  गेम गेलेनो बादा होनायाव गावनि बिमाखौ गुलि गावनानै जिउ फोजोबदों सासे उन्दै हौवासाया ।  गोथै देहानि सेवनाय मोनामनायखौ 3 सानसिम रुम मोदोमनाय सारनानै दोनखोमादों बे उन्दै हौवासाया ।  पुलिसनि नायबिजिरनायनि गेजेरजों मिथिनो मोननाय बादिब्ला, उन्दै हौवासाया PUBG गेलेनायनि हुदा दंमोन ।
 गेम गेलेबाय थानायाव रायजानायनि थाखाय बिफानि लाइसेन्स गोनां रिभलभारजों बियो बिमाखौ गावथारदों ।  दायनिगिरि हौवासाया बिमाखौ बुथारखांनायनि उनाव गावनि उन्दै बिनानावखौबो न’नि गंसे खथायाव दरजा फांथेनानै दोन्दों ।  3 सानसिम बियो गोथै सह’खौ न’ सिङावनो दोनखुमानानै दोन्दोंमोन ।  बे जाथाइया लक्ष्नौनि पीजीआइ ओनसोलआव जादों ।
 मोनामनाया बारा जालांनायनि उनाव दायनिगिरि हौवासाया बिफानो फन खालामनानै जाथाइनि फारसे फोरमायहरो ।  जाय आसामआव रैखाथि सान्थ्रिनि बिबान मावफुंगासिनो दं ।  जाथाइखौ मिथिनो मोननायनि उनाव बिफाया लक्ष्नौ पुलिसनो गासै जाथाइखौ फारियै बुंथिना होयो ।  बेनि उनाव पुलिस हानजाया जाथाइथिलिसिम थांनानै हौवासाखौ हमबाय। 